open-index/open-wikipedia-markdown huggingface dataset:
Malmfuru

**Malmfuru** er en betegnelse på furu som ved alder og sein (tett) vekst har oppnådd stor malmandel (andel kjerneved). Slike furutrær vokser først og fremst i høyereliggende strøk.

Selve «malmingen» skjer ved at harpiks fyller opp cellene i kjernen av treet, slik at det dannes en mørk kjerne som bevarer og forsterker furua. Prosessen starter typisk når treet er omkring 50–60 år gammelt. Da har ikke treet lenger bruk for kjernen til transport av vann og næringsstoffer, som da transporteres av ytterveden. Malmen (kjernen) utgjør da ikke lenger en del av treets vekst. Etter cirka 150–300 år har treet utviklet så mye kjerneved at man kan ta ut råstoff nok til å lage brede kledningsbord, som selv i ubehandlet tilstand vil være naturlig impregnert mot både vann og sopp (som fører til råte) i lang tid framover. Malmfuru har blitt utnyttet til byggemateriale i Norge i uminnelige tider, blant annet da stavkirkene ble bygget.

Før i tiden bearbeidet skogeieren gjerne treet på rot gjennom mange år, så andelen malm skulle bli størst mulig, før det ble felt. Og malmfuru er fortsatt mye benyttet i Norge. Det finnes også en rekke eksempler på bygninger som er gjort av malmfuru og har stått ubehandlet i flere århundrer, og som fortsatt er tilnærmet like motstandsdyktige. I så måte er Urnes stavkirke det eldste byggverket, gjort av malmet furutømmer hogd i perioden 1129–1137. En annen slik bygning er det såkalte «Vindlausloftet», som nå står på Vest-Telemark Museum i Eidsborg i Tokke, regnet som Norges (trolig også verdens) eldste profane trebygning. Årringprøver av loftet avslørte at tømmeret var felt i cirka år 1167. Trolig er bygningen reist få år etter felling, omkring år 1170.

## Se også
* Kjerneved
* Tyri
* Kalkfuruskog

## Eksterne lenker
* Allskog.no (PDF)
Steve Upton

**Steve Upton** (født 1946) er en britisk musiker. Han er kjent som trommeslager for bandet Wishbone Ash, som han var med på å grunnlegge sammen med bassist og vokalist Martin Turner i 1969. De hadde sin første spillejobb i november samme år i rådhuset til Dunstable.

Upton begynte å spille trommer for flere amatørbluesband i Sør-England som ikke klarte å ta steget opp. Det første bandet kalte seg «The Scimitars» og var populære i Torquay. Da dette bandet ble oppløst ble Steve Upton med et annet bluesband på en turné i Tyskland, som ble oppløst under turen. Steve returnerte da til England hvor han ble kontaktet av Martin Turner som søkte en trommeslager. Sammen grunnla de Wishbone Ash.

Steve Uptons fungerte i tillegg til trommeslager også som manager for bandet og tok seg av den daglige driften. Hans musikkstil var influert av jazz og han var betegnet som kreativ med intrikate taktskifter og kraftfulle trommesoloer. Han gikk etterhvert fra denne stilen og fikk en hardere og mer presis stil som han beholdt til han sluttet i bandet i 1990. Upton ble i bandet i 21 år før han bestemte seg for å forlate musikkbransjen. Han administrerer nå slottet til musikkagenten Miles Copeland i Sør-Frankrike.

## Eksterne lenker
*
Adelsö

**Adelsö** (eldre navn: *Alsnö*) er et sogn som tilhører Ekerö kommune i Stockholms län. Det ligger i Färentuna herred og består av flere øyer som ligger mellom nordlige og sørlige Björkfjärden. Foruten hovedøya Adelsön består sognet av den bebodde øya Björkö, hvor den betydningsfulle handelsplassen og kaupangen Birka lå i vikingtiden, Kurön, Tofta holmer og ytterligere noen mindre øyer. Björkö og området rundt Adelsö kirke og Hovgården er på UNESCO verdensarvliste. Hovedøya Adelsön er rundt ti km lang og rundt to og fire km bred.

## Natur
Adelsös landskap består av småkuperte barskogsbevokste åser og morenehøyder vekslende med åkre og enger med løvtrær, først og fremst eiketrær. Høyeste punktet på Adelsö er Kunsta med sine 53,2 m over havet. På Kunsta finnes nå et utkikkstårn, hvorfra man kan se milevidt ut over Mälaren. Adelsö ligger inntil Sørlige og Nordlige Björkfjärden. 

Dyrelivet er artsrikt og omfatter blant annet elg, rådyr, villsvin, rødrev og mink.

## Befolkning
Cirka 750 innbyggere er bofaste og innbyggertallet har vært ganske stabilt gjennom århundret. Flertallet av de yrkesaktive pendler i dag til Stockholm, men jordbruk drives i stor utstrekning og et par aktive yrkesfiskere finnes fortsatt. I sommermånedene økes antallet innbyggere med mange sommergjester, som gjør at hele øya våkner til liv.

## Næringsliv
På Adelsö finnes jordbruk, fiske, landhandel, pizzeria, kafé og handelshager.

## Kommunikasjoner
Kommunikasjonene til Adelsö er gode. Busser (linjene 311 og 312) går ut fra Brommaplan til fergeleiet, Sjöängen, på Munsö. Buss 312 følger med fergen og går også rundt på øya. Fergen går hver halvtime på dagtid (hvert 20. minutt i rushtiden) og så godt som hver time resten av døgnet.

## Steder på Adelsö
*Grindby, Hallsta, Hanmora, Hovgården, Kunsta, Lindby, Lundkulla, Mälby, Stenby, Sättra, Tofta

## Spesielle fortidsminner på Adelsö
*Naust, Skansbergets fornborg, Hovgården

## Eksterne lenker
* Adelsö
* Adelsö, Mälarskjærgårdens perle
Titus Sempronius Longus

**Titus Sempronius Longus** (født ca. 260 f.Kr.) var en romersk konsul under den andre punerkrigen. Han var konsul i 218 f.Kr. sammen med Publius Cornelius Scipio. 

Sempronius ble sendt til Afrika i 218 f.Kr. med 160 quinqueremer for å samle styrker og forsyninger, mens Scipio ble sendt til Hispania for å avskjære Hannibal. Sempronius slo til fra Lilybaeum på Sicilia og erobret Malta fra karthagerne. 

Kort tid etterpå ble Scipio såret og forfulgt av Hannibals styrker etter slaget ved Ticinus og det romerske senatet sendte bud på Sempronius. Han ankom i desember og ledet et angrep mot Scipios råd ved Trebia. Hans armé angrep inn i en felle og ble omsluttet av styrkene til Hannibals bror, Mago. Selv om det var et knusende romersk nederlag, kjempet Sempronius og en styrke på 10 000 infanterister seg gjennom de bakre karthagenske linjene i sikkerhet.

Sempronius returnerte til Roma i januar 217 f.Kr. for å bivåne valgene til nye konsuler. Han ble etterfulgt av Gaius Flaminus Nepos og returnerte til sin armés vinterleir.

Sempronius kjempet mot Hanno ved Grumentum. Hæren hans drepte 2000 karthagere og fanget ytterligere 280. Arméen presset Hanno ut av Lucania tilbake til Bruttium og sikret gjenerobringen av byene Vercellium, Vescellium og Sicilinum.

I 194 f.Kr. ble hans sønn Tiberius Sempronius Longus konsul og bivånet migrasjonen til de romerske kolonistene til bosetninger i Salernum og Buxentum.

## Eksterne lenker
* Public domain database of Roman history
Morene

**Morene** (fra fransk *moraine*, «rullestein, løs stein») er usortert løsmateriale av stein, avsatt av en isbre. Materialet kan være avsatt under isbreen som bunnmorene, langs siden av breen som sidemorene, eller mellom to breer som midtmorene. En særlig karakteristisk landform utgjør endemorenene, ofte benevnt som ra, store mengder morenemasse ble gjerne avsatt der breen stoppet opp. Landskapene som har vært dekket av isbreer er for en stor del helt preget av store endemorener. Særlig fremtredende er dette for eksempel i Danmark og Nord-Tyskland. I Norden kan en sammenhengende endemorene identifiseres fra Finland gjennom Sverige og Norge (Raet) og denne markerer isbreens utstrekning for litt mer enn  år siden. Gjennom Østfold og Vestfold er morenematerialet av slikt omfang at disse dominerer store deler av landskapet.

Begrepet *morene* brukes geomorfologisk om landformer av løsmasser avsatt av isbreer, men brukes også om morenejord som er jordarten dannet av en isbre. Begrepet morene kan altså omfatte både jordarten morenejord (engelsk: *till*) og landformer (engelsk: *moraine*).

## Se også
* Ra (geologi)
* Tjøme-Hvaler-trinnet
* Tautra-trinnet

## Referanser


## Eksterne lenker
*
Jens Haugland

**Jens Haugland** (1910–1991) var en norsk jurist, advokat og Arbeiderpartiet-politiker fra Marnardal/Kristiansand. Han var stortingsrepresentant for Vest-Agder i fem perioder 1954–1973, justisminister 1955–1963 og kommunalminister 1963–1965.

## Bakgrunn
Haugland var sønn av Nils Haugland (1879–1967) og Anna Mjaaland (1888–1981). Han beskrev sin far som «småbruker og tømmermann». Bruket het Bjønnevollen. På nabogården Bjønnjorda bodde morbroren Søren, som var skolemester og engasjert i Venstre. I familien Haugland var det ikke mye lesestoff, men iblant kjøpte de *Ukenytt* (ukeutgaven av *[[Aftenposten]]*), og Jens Haugland lånte bøker fra folkeboksamlingen som holdt til i sakristiet i Bjelland kirke. Som fjortenåring hadde han lest alt av Henrik Ibsen og skrev selv dikt i et kladdehefte på låven.

Selv planla Haugland å få utdannelse og ta underoffisersskolen i Kristiansand. Men da han var gammel nok til å søke, 18 år, ble skolen stengt. Siden begynte han i 2. klasse på latinlinjen på landsgymnaset på Hornnes, etter å ha lest pensum til mellomskolen hjemme. I 1932 tok han artium som russeformann og redaktør for russeavisen han hadde gitt navnet *Dombasunen*. Her kritiserte han mellomkrigstidens styre, med konkurser og arbeidsledighet, og oppfordret til samling om en reform av samfunnet.

Våren 1933 ba han velstående lokale bønder om et lån på kr 500 til å studere for. Det fikk han ikke, siden han ikke kunne stille noen garanti. Men siden kom en onkel hjem fra Amerika og lånte ham beløpet, mot garanti stilt av hans far og en morbror. Et statsstipend på kr 400 var til god hjelp. Haugland leste for det meste hjemme på Bjønnevollen, men var i Oslo i eksamenssemesteret, og kom flere ganger i slagsmål med folk fra Fedrelandslaget. Høsten 1936 tok han juridisk embedseksamen,  og i januar 1937 begynte han som advokatfullmektig i Stavanger. Her meldte han seg inn i det lokale AUF og agiterte for norsk opprustning, med tanke på Hitlers pågående opprustning av Tyskland.

## Karriere
Haugland var advokat i Kristiansand fra 1943 og høyesterettsadvokat fra 1951. Han var legasjonssekretær i Stockholm i siste del av andre verdenskrig.

Haugland tilhørte Arbeiderpartiets venstreside, og var tidlig ute med å ta opp til debatt overvåkingen på politisk grunnlag som fant sted på 1950-tallet. Størst oppsikt vakte Haugland med memoarboken *Dagbok frå Kongens Råd* (1986), hvor han offentliggjorde private dagboksnotater fra tiden som minister, og blant annet avslørte at rykter om kong Olav Vs privatliv var tatt opp på regjeringsnivå.

Haugland ønsket å modernisere Grunnloven til et mer moderne norsk, men nådde ikke fram med sitt syn. Han var også talsmann for en mer rettferdig valgordning med utjevningsmandater, dette ble innført i 1989, 16 år etter at Haugland hadde forlatt Stortinget. Han var også talsmann for en sammenslåing av de to Agder-fylkene. Haugland var imot norsk medlemskap i EF. Han kjempet sammen med Arne Treholt og Jens Evensen mot militærjuntaen i Hellas.

## Bibliografi
* 
* 
* 
* 

## Referanser


## Eksterne lenker
* 
* 
* 
* Katalog til arkiv etter Jens Haugland hos Statsarkivet i Kristiansand
Hasdrubal

**Hasdrubal** var navnet på flere karthageske generaler. De følgende var medlemmer av Barcid-familien:

*Hasdrubal (død 221 f.Kr.)
*Hasdrubal Barca
*Hasdrubal Gisgo
Gaius Flaminius

**Gaius Flaminius Nepos** var en konsul og statsmann i den romerske republikk i det 3. århundre f.Kr. Han var den mest populære lederen som utfordret autoriteten til det romerske senatet før Gracchus-brødrene et århundre senere.

I tiden etter den første punerkrigen var Flaminius, en *[[novus homo]]*, lederen for en reformbevegelse som forsøkte å reorganisere statlig jord i Italia. Som tribun for plebeierne i 232 f.Kr. satte han en folkeavstemning i gang som delte landet sør for Ariminum, som hadde blitt erobret fra gallerne ti år tidligere, og gav dem til fattige familier som hadde mistet sine gårder i løpet av krigen. Senatet motsatte seg dette og han konsulterte seg ikke med dem, i motsetning til grunnloven og tradisjonen. 

Flaminius var guvernør i Sicilia i 227. I mellomtiden førte reorganiseringen av landet til et fornyet angrep på romersk territorium fra gallerne som romerne til slutt beseiret i slaget ved Telamon i 224. Året etter ble Flaminius valgt til konsul for første gang. Sammen med Marcus Vlaudius Marcellus tvang han gallerne til å underlegge seg Roma og opprettet provinsen Gallia Cisalpina.

Flaminius ble *[[magister equitum]]* under Fabius Maximus i 221 og valgt til censor året etter. I sin periode bygget han Via Flaminia fra Roma til Ariminium, etablerte kolonier ved Cremona og Placentia, reorganiserte  centuriate-forsamlingen for å gi de fattige klassene mer stemmemakt og bygget Circus Flaminius på Marsmarken. Han var den eneste senatoren i 218 som støttet *[[Lex Claudia]]* som forbød senatorer fra å delta i oversjøisk handel. 

Under Hannibals invasjon av Italia i 217 ble han gjenvalgt til konsul sammen med Gnaeus Servilius. Flaminius satte sammen nye legioner og marsjerte nordover for å møte Hannibal, men ble tatt i bakholdsangrep ved innsjøen Trasimene. Hæren ble ødelagt og Flaminius drept. Hans støttespillere i senatet begynte å miste makten til mer aristokratiske fraksjoner, og romerne fryktet at Hannibal ville beleire byen. Senatet utnevnte Fabius Maximus til diktator.

## Referanser


## Kilder
* K. Jacobs, *Gaius Flaminius* (1938) (på nederlandsk)
Alnön

**Alnön**, utenfor Sundsvall, er en 75 km² stor øy som ble dannet for 570 millioner år siden ved vulkansk aktivitet i området. Øya er 15 km lang og 6 km bred på bredeste stedet. Innbyggertallet vinterstid er ca. 7&nbsp;500, på sommeren det doble. Bebyggelsen er ganske spredt, men har sin største konsentrasjon omkring brofestet i Vi, der det finnes kjøpesentre og butikker. En stor del av befolkningen arbeider i Sundsvall.

På grunn av den vulkanske historien inneholder Alnöns berggrunn flere verdensunike mineraler, der det mest kjente er alnöitt. På den nordlige delen av Alnön finnes flere interessante geologiske lokaliteter samt flere fortidslevninger som gravhauger.

Alnöbron forbinder Alnön med fastlandet. På nordlige Alnön, 2,5 km nord for Alnöbron, står Alnö gamle kirke og Alnö kirke side ved side. I tilknytning til disse ligger også Hembygdsgården med Sågverksmuseet. Ved Stornäset ligger et av øyas tre naturreservater samt Stornäsets Vandrehjem. Her holder man også på å bygge Alnö Golfbane. Noen kilometer lenger nord, ved Hörningsholm, finner man Tors lokal, Sveriges første Folkets Hus på landsbygda.

På sørlige Alnön finner man flere fine badeviker, Bänkåsviken, Tranviken, Slädaviken, Hartungviken og Grönviken. Sommeridyllen Spikarna, et fiskevær med sjøboder, fiskerhus og kafé, ligger på den sørlige delen av øya. Her har Spikarnas Fiskevær sin virksomhet med båtturer ut i skjærgården. De ordner også charter, sight-seeing, materialtransport og tar også gjester ut til Storholmen-Kanonön.

Spikarö Kapell har gudstjenester og musikkvelder om sommeren. Galleri Glasverandan ordner musikkvelder. Restaurang Piren holder hus i et av Alnös 19 forhenværende sagbruk som ligger i Karlsvik. Restauranter finnes også i Tranviken og i Vindhem, som også har en av Alnös fire småbåthavner.

Sågverksmonumentet, minnet over sagbrukstiden fra 1860 til 1963, er plassert på torget i Alnö sentrum. I sentrum finnes også bensinstasjon, bank, post, butikker, gatekjøkken og restauranter. Schymbergsgården er beliggende på Alnön, Denne gården er Hjördis Schymbergs barndomshjem og ble donert til stiftelsen i 1999 med målet om igjen å fylle denne med sang, musikk og kulturelt liv.

## Om navnet
**Alnön** er navnet på selve øya, mens genitivformen siden gammelt er **Alnö** og ikke "Alnöns". Således heter forsamlingen *Alnö forsamling*, kirken heter *Alnö kirke*, kommunedelen heter *Alnö kommunedel*, og den gamle soknet het *Alnö sokn*.

## Idrett
Fotballagget Alnö IF er fra Alnön.

## Eksterne lenker
* alno.nu  (som teksten er hentet fra, med tillatelse)
Balgö

**Balgö** utenfor Tångaberg i Varberg kommune, Hallands län i Sverige er med sine 250 hektar landområde den største av Hallands øyer. Til Balgö regnes et antall mindre øyer, blant andre selreservatene Stora og Lilla Både. 

Her finnes fortidslevninger, geologisk interessante områder og et rikt fugleliv.
Øya er blitt brukt som beitemark for sauer og kyr. 

## Eksterne lenker
* Fortellinger fra Balgö
Andy Powell

**Andrew Powell** (født 19. februar 1950 i Stepney, London) er en britisk musiker. Han er kjent som gitarist for bandet Wishbone Ash og er den eneste som er igjen av originalbesetningen. Han er også kjent som en av grunnleggerne bak en ny unik teknikk i rocken kalt «doble gitarharmonier» sammen med Ted Turner. Han har også jobbet med flere kjente artister som George Harrison, Ringo Starr og bandet Renaissance blant flere.

## Liv og virke
Powell begynte å spille gitar som han hadde lånt da han var elleve år og var inspirert av den instrumentale musikken til The Shadows og deres ledende gitarist Hank Marvin. Senere har Powell blitt kjent for sitt gitarspill med gitaren «Gibson Flying V». Han startet å spille i lokale band som hadde flere musikalske stilarter. I 1969 svarte han på en annonse i musikkmagasinet «Melody Maker» hvor det ble arrangert en audition etter en gitarspiller for et da navnløst band. Han og den andre gitaristen Ted Turner svarte på den samme annonsen hvor Powell så foreslo at bandet burde prøve begge gitaristene for å teste hvordan det ville høres ut. Dette skulle senere komme til å bli Wishbone Ash' varemerke og en ny unik teknikk i rocken kalt «doble gitarharmonier» som senere skulle påvirke andre band, som for eksempel Iron Maiden. Bandet utga sitt første album *[[Wishbone Ash (album)|Wishbone Ash]]* i 1970.

Wishbone Ash' tredje album *[[Argus (album)|Argus]]* fra 1972 ble av *[[Melody Maker]]* kåret til det beste britiske albumet dette året og Powell havnet på flere lister over gode gitarister i mange aviser og magasiner. I tillegg til bandet har han laget instrumentale komposisjoner som har blitt brukt som kjenningsmelodier for radio og TV (inkludert programmet «Today Show» og for VM i fotball). I 1995 var Powell den eneste som var igjen av de opprinnelige besetningsmedlemmene og var fast bestemt på å være en kontinuitetsbærer og drive bandet fremover med støtte av en trofast tilhengerskare. Han er i dag opptatt med omfattende turnévirksomhet med bandet og har planer om flere utgivelser fra sin base i Connecticut i USA.

## Eksterne lenker
* 
* 
*
Hasdrubal (død 221 f.Kr.)

**Hasdrubal** (= «Baal hjelper») var svigersønnen til Hamilcar Barca, som fulgte den sistnevnte i hans kampanje mot det regjerende aristokratiet i Karthago mot slutten av den første punerkrigen, og hans erobring av Hispania. Etter Hamilcars død i 228 f.Kr., overtok Hasdrubal kommandoen, og utvidet og konsoliderte det nyerobrede området med effektiv diplomati. Han grunnla også den nye provinsens hovedstad Karthago Nova (Cartagena), og inngikk en avtale med romerne der Ebro skulle bli grensen mellom de to rikene. Hasdrubal ble drept av en keltisk snikmorder i 221 f.Kr.

## Referanser
Ted Turner (musiker)

**David Allen Turner** (født 2. august 1950 i Birmingham, England) er en engelsk musiker. Han er kjent som gitarist i bandet Wishbone Ash og som studiomusiker for artister som George Harrison, John Lennon, Billy Preston og Al Stewart.

Turner startet å spille gitar i en alder av 17 år og da han var 19 spilte han i et lokalt band. I 1969 svarte han på en annonse i musikkmagasinet Melody Maker hvor det ble arrangert en audition etter en gitarspiller for et da navnløst band. Han og en annen gitarist, Andy Powell, svarte på den samme annonsen og Powell foreslo at bandet burde prøve begge gitaristene for å teste hvordan det ville høres ut. Dette skulle senere komme til å bli Wishbone Ash' varemerke og en ny unik teknikk i rocken kalt «doble gitarharmonier» som senere skulle påvirke andre band, som f.eks. Iron Maiden.

I 1971 spurte John Lennon Ted om å spille gitar på låten «Crippled Inside» på hans nye album *[[Imagine (album)|Imagine]]*. Våren 1974 forlot han Wishbone Ash og musikkbransjen for å reise jorden rundt og prøve å finne seg selv. I løpet av 1975 hadde han kommet til New Orleans for å starte et prosjekt i et forsøk på å øke den globale bevisstheten gjennom rockemusikk. Senere dette året flyttet han til Los Angeles for å spille inn, skrive og produsere for artister som George Harrison, Billy Preston, og Al Stewart. På begynnelsen av 1980-tallet var han medlem av flere mindre rockeband før han igjen begynte med innspilling for artister som Brian Auger og Rod Stewart.

I 1987 ble han med Wishbone Ash for innspillingen av albumet «Nouveau Calls» samt senere utgivelser og turnéer. Han ble i bandet til 1994 da han forlot dem til fordel for egne prosjekter som han fortsatt jobber med. I løpet av hans karriere med Wishbone Ash ble han og hans distinkte gitarteknikk stemt frem av musikkmagasinet Rolling Stone som en av 20 store rockegitarister gjennom tidene.

## Referanser


## Eksterne lenker
* 
*
Bohuskysten

**Bohuskysten** (svensk: *Bohuskusten*) er den nordlige delen av den svenske vestkysten, fra Svinesund til Öckerö i Bohuslän. Bohuskysten er kjent for sin skjønnhet, salte bad, klipper og mange soltimer. Det finnes også korallrev langs kysten. Største by ute ved kysten er Uddevalla.

På 1800-tallet begynte turismen i Bohuslän. Den rike bybefolkningen kom til de pittoreske fiskersamfunnene langs Bohuskysten for salte bad og tangbad. Seiling, fiske, Bohusleden, helleristninger og mye mer lokker turistene nå for tiden.

## Kommuner langs Bohuskysten
*Lysekil
*Kungälv
*Munkedal
*Orust
*Sotenäs
*Stenungsund
*Strömstad
*Tanum
*Tjörn
*Uddevalla
*Öckerö

## Eksterne lenker
* Bästkusten – turistbyråer
Can’t Stop the Music

***Can't Stop the Music*** er en musikalsk filmkomedie lansert i 1980. Den er en tilnærmet biografisk fremstilling av discogruppa Village People, men den er ikke tro mot den sannferdige historien om gruppa. Halve filmens budsjett på $&nbsp;20&nbsp;000&nbsp;000 ble brukt på en verdensomspennende publisering, men filmen ble allikevel dårlig mottatt av kritikerne, og tjente bra på billettinntekter kun i Australia. Filmen er ansett for å være dårlig på grunn av dårlig skuespill, mangelfull regi og en del rare scener, som den der Steve Guttenberg står på rulleskøyter gjennom New Yorks gater.

## Handling

Jack Morell (Steve Guttenberg) er en komponist som ser seg om etter et band som kan spille sangene hans. Med hjelp fra sine venner Samantha Simpson (Valerie Perrine) og Ron White (Bruce Jenner), samler Jack en sekstett med macho menn som jobber seg mot toppen i New York City.

## Priser og nominasjoner
### [[Golden Raspberry Awards]]
Filmen ble nominert til hele 7 priser under den første Razzie-utdelingen. Den vant i kategoriene «verste film» og «verste manus». Filmen ble også nominert til «verste 'musikal' i våre 25 første år» til den 25. Razzie-utdelingen.

## Eksterne lenker
* 
* Detaljert omtale av filmen
Ugler i mosen (film)

***Ugler i mosen*** er en norsk familie- og eventyrfilm fra 1959 regissert av Ivo Caprino (hans eneste realfilm). Filmen er basert på Finn Havrevolds barnebok *[[Marens lille ugle]]*. Rollen som Maren spilles av Grethe Kausland.

Filmen er i farger og inneholder noen animerte sekvenser.

## Handling
Livet til Oslo-familien Monsen snus på hodet når de arver onkel Pavels hus på et idyllisk sted på Sørlandet. Etter at de ankommer stedet kommer de to barna, Trine og Maren, på sporet av en skatt som den eksentriske onkelen har gjemt på stedet. Mens de to leter etter den skjulte skatten, forsøker faren fortvilet å ringe til kontoret. Og mens mor kjemper tappert for å holde humøret oppe, skjer det merkelige ting i det gamle huset.

## Skuespillere

## Referanser


## Eksterne lenker
* 
* Omtale på Caprino.no
Owen Kline

**Owen Kline** (født i 14. oktober 1991 i New York City i New York) er en amerikansk filmskuespiller. Han er mest kjent for å ha innehatt hovedrollen i filmen *[[The Squid and the Whale]]* fra 2005. Han er sønn av skuespillerne Kevin Kline og Phoebe Cates, og bror til Greta Kline.

## Referanser


## Eksterne lenker
*
Vitensenteret i Trondheim

**Vitensenteret i Trondheim** er et populærvitenskapelig opplevelsessenter som holder til i de gamle lokalene til Norges Bank i Kongens gate 1 i Trondheim.

## Historikk
Midtnordisk Vitensenter ble etablert som stiftelse i 1988. Fra 1991 hadde Vitensenteret utstilling i Vitenskapsmuseets lokaler. Leieavtalen med museet gikk ut 15. november 1996. Utstillingen ble deretter demontert og satt på lager til en nyåpning fant sted 3. juli 1997 i de gamle lokalene til Norges Bank i Kongens gate 1. Norges Bank-bygningen ble tegnet i 1830–1831 av arkitekt Ole Peter Riis Høegh etter forarbeider av arkitekt J. C. Ræder. Eier av bygget er Trondheim kommune, og Vitensenteret leier lokalene gratis. Vitensenteret i Trondheim er et av 10 regionale vitensentre i Norge. 

## Visjon
"Nysgjerrighet og skaperglede". Vitensenteret i Trondheim er en ideell stiftelse som skal øke interessen og forståelsen for realfag hos barn og ungdom, motivere til skaperglede og bidra til den alminnelige dannelse i samfunnet. Vitensenteret skal være en integrert del av kunnskapsmiljøet i Trondheim og en arena for å profilere teknologihovedstaden.

## Aktiviteter
Et vitensenter er et lærings- og opplevelsessenter for naturvitenskap og teknologi. Senteret skal rekruttere til realfag og informere allmennheten om sentrale naturvitenskapelige fenomen og teknologiske prinsipper. Det skjer fortrinnsvis ved hjelp av modeller og utstillingsgjenstander publikum kan manipulere og eksperimentere med, men også ved hjelp av andre pedagogiske tiltak som publikumsverksteder etc. Det interaktive prinsippet er det bærende elementet i vitensentrene, som bl.a. skiller dem fra tekniske museer. Vitensenteret har høy kompetanse innen pedagogikk, maker space, utstillingsproduksjon, interaktive modeller, arrangement og nye medier. Senteret sitt særegne fortrinn er å være en arena i mellomrommet mellom formell og uformell læring, skole og fritid og opplevelser og arbeidsliv med et spesielt fokus på familiers realfagsinteresse.

Vitensenteret kan tilby mange aktiviteter i tillegg til selve utstillingen. Noen av disse inkluderer Norges eneste 3D-planetarium, Trigger maker space, vitenshow, bursdagsselskap, eksperimentklubb i skoleferier, ungdomsklubb i skolesemesteret, kveldarrangement, festivaler og helgeaktiviteter.

## Eksterne lenker
*
Donald W. Davies

**Donald Watts Davies** (født 7. juni 1924, død 28. mai 2000) var en walisisk vitenskapsmann innen informatikk som, sammen med Paul Baran og Leonard Kleinrock, var med på å finne opp pakkesvitsjing for datanettverk.

## Se også
* ARPANET, forgjengeren til Internett

## Referanser
Feltslag

Et **feltslag** er et slag hvor begge sider velger å kjempe på et valgt sted og tid og hvor begge sider kan trekke seg ut enten før slaget starter, eller kort tid etter de første kampene. 

Et feltslag er ikke et tilfeldig sammenstøt eller trefning, eller hvor en av sidene er tvunget til å kjempe på et tidspunkt de ikke har valgt som i en beleiring. Slaget ved Edgehill var det første feltslaget i den engelske borgerkrig og slaget ved Gettysburg startet tilfeldig som en trefning, men ettersom begge generaler valgte å forsterke sine posisjoner i stedet for å trekke seg ut, forandret de en trefning til et feltslag.
Murmeldyr

se teksten
 

**Murmeldyr** (*Marmota*) er en gruppe gnagere i ekornfamilien.

Det er 15 ulike arter innenfor slekten, og de har en kraftig kropp med korte, kraftige ben, en kort buskete hale og korte ører. Størrelsen deres kan sammenliknes omtrent med katter, fra 30 til 60&nbsp;cm og med en vekt opp til 7 kilogram.
Utbredelsesområdet deres strekker seg fra Nord-Amerika over Alpene og til Asia over til Himalaya-området.

Murmeldyr oppholder seg i ganger i jorden, som de graver selv. Murmeldyrene lever i flokker, og er kjent for den karakteristiske, plystrende lyden de lager.

## Woodchuck
I den engelske tungekrøllen «How much wood would a **woodchuck** chuck if a woodchuck could chuck wood» nevnes *[[Skogmurmeldyr]]et*, eller *[[Marmota monax]]*, som holder til i Nord-Amerika.

## Arter
De nålevende artene i murmeldyrslekten deles inn to underslekter med til sammen 15 arter.
* **Slekt: Murmeldyr (''Marmota'')**
** Underslekt: *Marmota*
*** Alaskamurmeldyr (*Marmota broweri*), nordlige Alaska
*** Alpemurmeldyr (*Marmota marmota*), Alpene, Karpatene, Høye Tatra, Pyreneene
*** Fjellmurmeldyr (*Marmota baibacina*), østlige Kasakhstan, Xinjiang, Mongolia
*** Himalayamurmeldyr (*Marmota himalayana*), Himalaya
*** Kamsjatkamurmeldyr (*Marmota camtschatica*), nordøstlige Sibir
*** Langhalemurmeldyr (*Marmota caudata*), Sentral-Asia
*** Menzbiermurmeldyr (*Marmota menzbieri*), Tianshan
*** Sibirmurmeldyr (*Marmota sibirica*), sørlige Sibir, Mongolia
*** Skogmurmeldyr (*Marmota monax*), Canada, nordlige USA
*** Skogsteppemurmeldyr (*Marmota kastschenkoi*), sørlige Russland
*** Steppemurmeldyr (bobak) (*Marmota bobak*), Øst-Europa til Sentral-Asia
** Underslekt: *Petromarmota*
*** Gråmurmeldyr (*Marmota caligata*), Alaska, Britisk Columbia, Washington
*** Gulbukmurmeldyr (*Marmota flaviventris*), sørvestlige Canada
*** Olympicmurmeldyr (*Marmota olympus*), Olympic-halvøya, Washington, USA
*** Vancouvermurmeldyr (*Marmota vancouverensis*), Vancouver Island

Systematikken er delvis omstridt; noen arter som lever i Asia regnes av visse zoologer som underarter av steppemurmeldyr.

I tillegg er fire utdødde murmeldyr-arter beskrevet fra fossiler.

* *[[Marmota arizonae]]*, Arizona, USA
* *[[Marmota minor]]*, Nevada, USA
* *[[Marmota robusta]]*, Kina
* *[[Marmota vestus]]*, Nebraska, USA

De eldste fossiler funnet av murmeldyr er fra miocen-epoken (fra 23 til 5,3 millioner år siden), funnet i Nord-Amerika. Først i pleistocen-epoken (1,8 millioner til 11&nbsp;500 år siden) kom arter av murmeldyrslekten til Eurasia.
## Eksterne lenker
*
Reliant Regal

**Reliant Regal** er en liten bil med tre hjul som blir tilvirket av Reliant Motor Company i Storbritannia. De tre hjulene, samt at den har lav vekt, gjør at den kan kjøres av personer med kun motorsykkelsertifikat i Storbritannia.

Reliant Regal innehar en ganske spesiell stilling i britisk kultur, og er et typisk tegn på britisk eksentritet. Det var mange typer Reliant Regal, fra Mark 1 i 1953, fulgt av Mk II, Mk III, Mk IV, Mk V, Mk VI og Regal 3/25 og 3/30.

En av de mest kjente Reliantene i Norge er den blå Regal Supervanen som Mr. Bean stadig vekk kjører forbi og får til å tippe over.

## Eksterne lenker
*  Foto og data på diverse versjoner av Reliant Regal
Stimuli (avis)

***Stimuli*** er en gratisavis som utgis i Kristiansand. Avisens hovedfokus er kultur, film- og musikkanmeldelser, intervjuer og aktualiteter. Første nummer av avisen kom ut i 2001. Det har ikke kommet noe nytt nummer av avisen siden sommeren 2005 og avisen er for tiden under omorganisering.

I 2005 mistet avisen pengestøtte fra Kristiansand kommune etter at avisen trykket en satirisk pedofiliguide for Kristiansand. Kristelig Folkeparti var sterke pådrivere for å fjerne støtten til avisen. Avisen ble av Støttesenteret mot seksuelle overgrep politianmeldt for oppmuntring til overgrep mot barn. Anmeldelsen ble senere henlagt av politiet. Alle utgaver av avisen ble tilbakekalt og redaktøren beklaget artikkelen.

## Referanser


## Se også
* Sensur i Norge
Per-Erik Skramstad

**Per-Erik Skramstad** (født 1962 i Oslo) er en norsk forfatter kjent for satiriske og kritiske romaner om det moderne mediesamfunnet. I *Kvinne med bananer* (1993) skildrer han en upålitelig jeg-forteller som beveger seg mellom ironi, selvbedrag og brutal realisme, i en kritikk av «vår hyperreelle verden av bilder og medieskapte illusjoner». Romanen kombinerer skarp samfunnsanalyse med groteske og voldelige bilder. Skramstad viderefører denne samtidssatiren i *Sprutbrekning hos spedbarn* (1994), preget av mørk humor og burlesk situasjonskomikk.

## Verker
* *Kvinne med bananer*, roman, Gyldendal, 1993.
* *Sprutbrekning hos spedbarn*, roman, Gyldendal, 1994.

## Referanser


## Eksterne lenker
* Per-Erik Skramstads hjemmeside.
* Svanesang – Per-Erik Skramstads blogg.
Børstepinnsvin

* Geogalinae
* Oryzorictinae
* Potamogalinae
* Tenrecinae

**Tenreker** eller **børstepinnsvin** (Tenrecidae) er en familie av pattedyr som tradisjonelt har blitt regnet med til gruppen insektetere, men nylig har flere evolusjonsbiologer utfordret denne klassifikasjonen og vil isteden regne dem med til den nye ordenen afrikanske insektetere som omfatter de afrikanske insekteterne. 
Man deler familien inn i ni slekter og 20 arter. Disse dyrene hører hjemme på Madagaskar med noen få arter på det afrikanske fastlandet. 

Dyrene har en ganske kraftig kropp og et stort hode. Noen av de mest kjente artene er oterspissmus. Flere av dyrene er usedvanlig forplantningsdyktige, og kan få over tjue unger i ett kull.

De fleste av tenrekene er nattaktive og deres hovedføde er insekter og andre virvelløse dyr, men de kan også spise vekster og frukt. Den vanlige tenreken, som er ganske stor, tar til og med små reptiler og iblant pattedyr.

## Eksterne lenker
*
Doron Almog

**Doron Almog** (hebraisk: **דורון אלמוג**) (født 1951 i Israel) er en israelsk pensjonert generalmajor. Han sluttet seg til Israels forsvar (IDF) i 1969 og var sjef for IDFs sørkommando fra 2000 til 2003. 

I 2005 ble det i Storbritannia utstedt arrestordre på ham for krigsforbrytelser. Siktelsen mot Almog bygget på at han i 2002 hadde gitt ordre om rasering av 59 palestinske boliger på Gazastripen. Da han fikk et varsel fra Israel om arrestordren var han ombord i et israelsk fly på vei til London, og han lot være å forlate flyet da det hadde landet i London for å unngå å bli arrestert av britisk politi og stilt for retten. Ifølge ''The Guardian'' unnlot britisk politi å ta seg inn i flyet fordi de fryktet skuddveksling med bevæpnede personer ombord. 

Det var menneskerettighetsorganisasjonen PCHR som hadde arbeidet for å stille Almog til ansvar, og organisasjonens advokat Daniel Machover fortalte britiske aviser at Almog ville bli ettersøkt internasjonalt for krigsforbrytelser. Organisasjonen kritiserte britiske myndigheter for å ha unnlatt å borde flyet på Heathrow lufthavn.

## Referanser
LightWave 3D

**Light Wave 3D** er et animasjons- og modelleringsprogram for tredimensjonal (3D) grafikk. Programmet er blitt brukt i en rekke filmer og TV-serier, blant annet serien *[[Babylon 5]]* som har gått på norske TV 2. Blant énmannsforetak og mindre bedrifter innen 3D-design og animasjon er programmet særlig populært på grunn av den lave prisen sammenlignet med andre programmer.

Programmet er utviklet av selskapet New Tek som holder til i Texas i USA. Dette selskapet har også avdelinger i Frankrike og Storbritannia.

## Eksterne lenker
* 
* Forum med eksempler på grafikk laget i Light Wave 3D
* NewTek
Ove Snuruås

**Ove Jørgen Snuruås** (født 1953) er en norsk forretningsmann og leder. Han var administrerende direktør for Bygger'n Norge til 2006 og styreleder i Rosenborg Ballklub. Fra 2006 var han personal- og organisasjonssjef i Orkdal kommune. Han ble engasjert i Rosenborg Ballklub via jobben i klubbens største sponsor Forretningsbanken på 1980-tallet, og dro i gang Rosenborg Sponsorforum sammen med Sverre Brandhaug i 1993, hvor han ble leder. Han var tidligere ansatt i Forretningsbanken i perioden 1975&ndash;96, og var i perioden etter det, og frem til 2001, rådmann i Meldal kommune.

## Referanser
Córdoba-kalifatet

**Córdoba-emiratet**, og senere **Córdoba-kalifatet** var den dominerende staten i al-Andalus (muslimsk Iberia) fra riket ble grunnlagt i 756 av Abd al-Rahman I til det gikk i oppløsning på begynnelsen av 1000-tallet. Abd al-Rahman var medlem av Umayyade-dynastiet som styrte Kalifatet fra 661 til dynastiet ble styrtet i 750 av Abbaside-dynastiet. Da abbasidene kom til makta flyktet Abd al-Rahman vestover og etablerte seg i al-Andalus med Córdoba som hovedstad. Riket nådde sitt høydepunkt under Abd al Rahman III som opphøyde seg til kalif i 929. Hans sønnesønn Hisham II var kun en marionett under generalen al-Mansur ibn Abi Amir og hans sønn Abd al-Malik al-Muzaffar. Etter al-Muzaffars død i 1008  kollapset kalifatet raskt, og al-Andalus fragmenterte i en rekke småstater, de såkalte taifaene.

## Emirer av Córdoba

*Abd al-Rahman I, (756-788)
*Hisham I, (788-796)
*al-Hakam I, (796-822)
*Abd al-Rahman II, (822-852)
*Muhammed I, (852-886)
*al-Mundhir, (886-888)
*Abd Allah, (888-912)
*Abd al-Rahman III (som emir), (912-929)

## Kalifer av Córdoba

*Abd al-Rahman III (som kalif), (929-961) 
*al-Hakam II, (961-976)
*Hisham II, (976-1008)
*Mohammed II, (1008&ndash;1009)
*Sulayman, (1009&ndash;1010)
*Hisham II gjeninnsatt, (1010&ndash;1012)
*Suleiman gjeninnsatt, (1012&ndash;1017)
*Abd al-Rahman IV, (1021&ndash;1022)
*Abd al-Rahman V, (1022&ndash;1023)
*Muhammed III, (1023&ndash;1024)
*Hisham III, (1027&ndash;1031)
Skjermflygere

* filippinerskjermflyger
* malayaskjermflyger

**Skjermflygere** (Cynocephalidae) er en familie i gruppen av Primatomorpha, endemiske for Sørøst-Asia. De er også kjent som *flygende lemurer*, *pelsflaggermus*, *flagreaper*, *kaguanger* og *kolugoer* med mer, men er verken lemurer eller primater. De er imidlertid primatenes nærmeste slektninger, og som sådan ligner de litt på lemurene. 

## Biologi
Skjermflygere er slanke dyr med lange ben og armer med flyvehud mellom. De er på størrelse med en liten tamkatt og veier typisk , litt avhengig av arten. Kroppslengen utgjør omkring  og halen cirka . De har klør som gjør dem til dugelige klatrere. De har en omfattende skjerm av hud som forbinder alle bena og halen, og til og med fingrene. «Vingespennet» er opp mot cirka . Det gjør dem i stand til å glidefly på en måte som overgår de fleste andre pattedyr som kan gjøre det samme. Nede på bakken beveger de seg dårlig, og er heller ikke særlig dyktige klatrere til å være trelevende.

Skjermflygere er nattaktive og har godt utviklet syn, og det har vært foreslått at skjermflygerne stammer fra dyr som var tilpasset livet i den antarktiske skogen som fantes på det nå islagte kontinentet for flere millioner år siden, og som var mørklagt halve året. Hunnindivider får en unge om gangen. Den er i høy grad uutviklet og lever den første tiden i skjul av morens hud. 

Skjermflygere lever av plantedeler og frukt og kan gjøre skade på kokosplantasjer, der de spiser knopper. Mennesker jakter på skjermflygere for kjøttet og skinnet. pelsen er marmorert og en silkeglinsende struktur.

## Inndeling
Skjermflygerne klassifiseres i sin egen orden (**Dermoptera**) og består av kun én familie med to arter, klassifisert i hver sin slekt.

* Primatomorpha
** Dermoptera, skjermflygere
*** Cynocephalidae
**** *[[skjermflygere|Cynocephalus]]*
***** *[[Cynocephalus volans|C. volans]]*, filippinerskjermflyger, kolugo eller kaguang
**** *[[Galeopterus]]*
***** *[[Galeopterus variegatus|G. variegatus]]*, malayaskjermflyger eller sundaskjermflyger
** Primates, primater

Det er store genetiske forskjeller mellom ulike bestander av de to artene, og det kan være riktig å splitte dem slik at artsantallet øker.  

## Systematisk inndeling
Det første kladogrammet under viser primatenes slektskap til andre grupper, slik man har regnet det i senere år, blant annet i henhold til Kriegs *et al.* (2007). Det andre kladogrammet viser en nyere inndeling av dette slektskapet, og er i henhold til Meredith *et al.* (2011) og Zhou *et al.* (2015). Selv om det ser ut til å være generell enighet om, at Scandentia (trespissmus) har en basal plassering i slektstreet, er det fortsatt usikkerhet knyttet til den nøyaktige plasseringen.

En ny inndeling plasserer Scandentia (trespissmus) som søstergruppen til Glires (gnagere og haredyr) og ekskluderer dermed Euarchonta.

## Referanser




## Eksterne lenker
*
The Elder Scrolls: Arena

***The Elder Scrolls: Arena*** er et førstepersonsrollespill, utviklet av Bethesda Softworks og lansert i 1994. Spillet inngår som første del i selskapets populære *[[The Elder Scrolls]]*-serie, og det utspiller seg, i likhet med sine oppfølgere, på fantasikontinentet «Tamriel».

*Arena* var, sammen med det etterfølgende kapittelet *[[The Elder Scrolls II: Daggerfall|Daggerfall]]*, på mange måter forut for sin tid. Spillet hadde blant annet et avansert system for å skape trylleformler. På en annen side fikk *Arena* kritikk for å gi spillere en særdeles hard start. Selv Ken Rolston, *[[The Elder Scrolls III: Morrowind|Morrowind]]*s sjefsdesigner, sier at han gjennom årene har startet spillet på nytt tjue ganger, men at han bare kom seg ut én gang av fangehullet spilleren begynner i. https://web.archive.org/web/20080307074525/http://www.elderscrolls.com/codex/team_tesmoments.htm

På spillet og seriens tiårsjubileum ble *Arena* gjort tilgjengelig for gratis nedlasting. Ettersom spillet opprinnelig ble utviklet for MS-DOS, har nyere systemer problemer med å kjøre *Arena* uten en passende emulator ala DOSBox.

Spillets handling tar utgangspunkt i keiseren «Uriel Septim VII», som blir holdt fanget i en annen dimensjon. I mens forkler kampmagikeren «Jagar Tharn» seg som keiseren. Helten, styrt av spilleren, skal løslate den fangede ved å finne de åtte bitene som i sin helhet utgjør «The Staff of Chaos». Den var «Tharn»s verktøy for å fange «Uriel», og han knuste den i stykker da han lyktes. Når den på ny er sammensatt, skal helten bekjempe «Tharn» i keiserens by.

## Referanser


## Eksterne lenker
* The Elder Scrolls' tiårsjubileumsside
* *[http://www.mobygames.com/game/sheet/gameId,803/ Arena] * på MobyGames
* Unofficial Elder Scrolls Page
* TES: Arena Manual – spillmanual
Arena

**Arena** kan bety flere ting:

*Arena (svømmeutstyr)
*The Elder Scrolls: Arena
*Arena – navn på ett av arrangementene til Kristen idrettskontakt.
*ARENA et parti i El Salvador.
*arena – et avgrenset sted for utøvelse av for eksempel idrett og/eller kultur.
Imam

**Imām** (arabisk إمام, persisk: امام) er et arabisk ord med betydningen «leder» eller «anfører». Det brukes i en rekke forskjellige betydninger i muslimske og mellomøstlige sammenhenger.

Etter hvert som det har blitt flere muslimer i Norge, finnes det også imamer i tilknytning til moskéer de har etablert. 

Imam kan bety bønneleder i en moské.

Etter splittelsen mellom sunni- og sjia-islam i kjølvannet av profeten Muhammeds død i 632 e.Kr., ble *imam* tittelen på sjia-muslimenes leder.

## Imamer i Norge
* Mushtaq Ahmed Chishti
* Basim Ghozlan

## Kilder
*
Jul i Blåfjell

***Jul i Blåfjell*** er en norsk adventskalender produsert av NRK Barne- og Ungdomsavdelingen og sendt første gang på NRK i 1999.  

Serien ble filmet på Røros og 'Veien til Blåfjell' gikk opp den vernede Sleggveien. Hver episode varte i omkring 25 minutter.

TV-serien fikk i 2002 oppfølgeren *[[Jul på Månetoppen]]*.

Serien er også dramatisert for teater av Svein Sturla Hungnes, med urpremiere på Oslo Nye Teater 15. november 2002. 

Serien har gått som adventskalender på NRK1 i 1999, 2001, 2004, og på både NRK1 og NRK Super i 2008 og 2011. I 2008 ble serien utgitt på DVD.

## Priser
Serien ble kåret til beste TV-drama under Gullruten 2000 og fikk Spellemannprisen 1999 i klassen barneplater for et album med musikk fra serien.

## Medvirkende
Idé og manus var av Gudny Ingebjørg Hagen, musikken var av Geir Bøhren og Bent Åserud, regi for fjernsynet var ved Torunn Calmeyer Ringen, kostymene ved Gerd Johnsrud og scenografien ved Aili Strømsted.

### Skuespillere

## Episoder

## Se også
* ''Amalies jul''
* ''Jul på Månetoppen''
* ''Julenatt i Blåfjell''
* ''Blåfjell 2: Jakten på det magiske horn''

## Referanser


## Eksterne lenker
*
Amalies jul

***Amalies jul*** er en norsk adventskalender for barn produsert av NRK 1995. Serien ble sendt i 1995 og i reprise i 1997 og i 2000.

Serien er på 24 episoder og følger Amalie Serina Wang, spilt av Anne Marie Ottersen, i hennes juleforberedelser i et gammelt hus med rødnisser. Serien er forløperen til Jul på Månetoppen der rødnissene møter blånissene. Manuskriptet er skrevet av Gudny Hagen  og regien er ved Torunn Calmeyer Ringen.

Serien ble spilt på Madserud gård mellom Skøyen og Frogner i Oslo. Dette var også opptakssted for barne-tv-serien *[[Huset med det rare i]]*. 

Musikken til sangene i serien ble skrevet av Philip A. Kruse. Denne ble utgitt på CD med samme tittel som TV-serien.

Serien ble også kjent for Nissemors gjennomgangsfrase «sånn er det med den saken». Denne replikken ble også brukt noen ganger av Nisseungen og Amalie.

## Skuespillere

## Referanser


## Eksterne lenker
* NRKs nettsted for ''Amalies jul'' fra 2000
*
Bromsgrove (distrikt)

**Bromsgrove** er et administrativt distrikt i Worcestershire, England. Det har navn etter administrasjonssenteret Bromsgrove.

Distriktet ble opprettet 1. april 1974 ved at bydistriktet og landdistriktet Bromsgrove ble slått sammen. Distriktet dekker et areal på 216,97 km² og hadde 93&nbsp;637 innbyggere i 2011.

## Steder i distriktet
* Aston Fields
* Bromsgrove
* Catshill
* Stoke Prior

## Fotballklubber i distriktet
*Bromsgrove Rovers FC

## Referanser


## Eksterne lenker
*
Astronomisk navigasjon

**Astronomisk navigasjon** eller **stjernenavigasjon**, er en teknikk der en benytter solen, månen, planetene eller de 57 stjernene som er oppgitt i en astronomisk almanakk til å bestemme sin posisjon på havet, i ørkenen, på Grønlandsisen eller andre steder uten egnede landemerker til hjelp ved navigasjonen. Den klassiske metoden er da å benytte himmellegemene til å bestemme sin posisjon. Solen er den mest benyttede mens en trenet navigatør også kan benytte månen eller andre stjerner.

Med en sekstant måles himmellegemets høyde over horisonten. Himmellegemene flytter seg over himmelen over døgnet og over året. Dette måles ved astronomiske observatorier som i Royal Observatory Greenwich. De observerte posisjonene oppgis i en astronomisk eller nautisk almanakk. Med høydemåling, almanakk og klokke kan posisjonen beregnes. En god observasjon (god horisont, god observasjonsplattform) gir en nøyaktighet på +/- en nautisk mil. I overskyet vær er det ikke mulig å ta observasjoner. Et skip er da avhengig av å føre nøyaktig bestikk over kurs og utseilt distanse. Dette gir et estimat for fartøyets posisjon. Over tid vil usikkerheten øke idet en vanskelig kan bedømme avdrift grunnet vind og havstrømmer. Ved en astronomisk observasjon kan bestikket korrigeres.

På havet finner man en god horisont, på land er dette ikke mulig. Det er derfor utviklet flere teknikker for å fremskaffe en kunstig horisont; den enkleste i form av et kar med kvikksølv. Dette fungerer som et vannrett speil og brukes som referanse for horisonten. Det er også brukt roterende, gyrostabiliserte speil blant annet i sekstanter i fly.

Navigasjon ved hjelp av stjerner og planeter gjøres i grålysningen da både himmellegemet og horisonten er synlig.

I dag er det få som bruker denne form for navigasjon på grunn av elektroniske hjelpemiddel. GPS (Global Positioning System) har så godt som overtatt og er mye mer nøyaktig (+/- 20 meter eller bedre, altså om lag 100 ganger mer nøyaktig enn en sekstantobservasjon). Men alle som utdannes som navigatør for skip lærer astronomisk navigasjon. Det foregår også opplæring i forbindelse med fritidsbåtskippersertifikat, D5LA, mest for langturseilere som vil bruke astronomisk navigasjon som en back up ved lange turer over havet.

## Litteratur

* Ditlefsen, Reidar *Navigasjon: Terrestrisk og astronomisk navigasjon*, 14. utgave av Johnsen og Bryn *Lærebok i navigasjon I*, Aschehoug (1985) ISBN 82-03-12764-9
* Kjerstad, Norvald *Navigasjon for maritime studier*,  Tapir akademisk forlag (2010) ISBN 9788251925228
* Dedekam, Ivar, *Astronavigasjon* ISBN 8291443122
* Bowditch, Nathaniel *The American Practical Navigator*, Paradise Cay Publications (2010) ISBN 0939837544

## Eksterne lenker

* ''The American Practical Navigator'', anerkjent amerikansk lærebok i navigasjon, også astronomisk (engelsk)
* Nettsted for astronomisk navigasjon (engelsk)
.fo

**.fo** er Færøyenes nasjonale toppnivådomene (ccTLD) for internett.

## Registrering
Registrering foregår direkte på andre nivå.  Ethvert domenenavn forutsettes å korrespondere med et varemerke til registranten (Type A søknad). Det er imidlertid tillatt å registrere et domenenavn uten å eie et matchende varemerke (Type B søknad), men enhver som måtte eie et slikt varemerke kan protestere innen 20 dager etter registreringen av domenet og få det aktuelle domenet for seg selv. 

## Se også
* Domenenavn
* Landskoder (internett)
* Toppnivådomene

## Eksterne lenker
*  IANA .fo whois informasjon 
*   Registreringsside for .fo domenet